Návrh zmluvných podmienok – časť č. 1 - Riadenie rizík a plán kontinuity

Zmluva o poskytnutí služieb

**uzavretá podľa § 269 a nasl. Obchodného zákonníka 513/1991 Zb. v**

**znení neskorších zmien** (ďalej len „**Zmluva**“)

Číslo zmluvy objednávateľa : .......................................

Číslo zmluvy dodávateľa : ...................................

1. **Objednávateľ**

Názov/obchodné meno: Mesto Liptovský Mikuláš

Sídlo: Štúrova 1989/41, 031 42 Liptovský Mikuláš

Štatutárny orgán: Ing. Ján Blcháč, PhD.

IČO: 00315524

DIČ: 2021031111

Osobitný projektový účet: Všeobecná úverová banka, a.s. pobočka Liptovský Mikuláš

IBAN: SK51 0200 0000 0046 2089 0655

(ďalej len „**Objednávateľ**“)

1. **Dodávateľ**

Obchodné meno:

Sídlo:

Korešpondenčná adresa:

Štatutárny orgán:

IČO:

DIČ:

IČ DPH:

Bankové spojenie:

IBAN:

SWIFT:

Registrácia:

(ďalej len „**dodávateľ**“)

(Objednávateľ a Poskytovateľ ďalej spolu len ako „**Zmluvné strany**“ alebo ktorýkoľvek z nich ako „**Zmluvná strana**“)

**Preambula**

Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o VO**“) verejné obstarávanie na nadlimitnú zákazku na poskytnutie služieb postupom verejnej súťaže, predmetom ktorej je vykonanie služieb v rámci projektu **„Zvýšenie úrovne informačnej a kybernetickej bezpečnosti LM“**(ďalej len „**Projekt**“), ITMS kód Projektu 311071BZX2v rámci operačného programu Integrovaná infraštruktúra.

Oznámenie o vyhlásení verejného obstarávania bolo uverejnené v Úradnom vestníku Európskej únie ............... a vo Vestníku verejného obstarávania č. ............... zo dňa ............... pod značkou ............... Do predmetného verejného obstarávania predložil súťažnú ponuku aj Poskytovateľ. Ponuka Poskytovateľa bola vyhodnotená ako úspešná. Zmluvné strany uzavretím tejto Zmluvy prejavujú svoju vôľu dohodnúť podmienky a spôsob realizácie predmetu zákazky v zmysle vyhláseného verejného obstarávania.

1. **Predmet Zmluvy**
   1. Dodávateľ sa na základe tejto zmluvy zaväzuje pre Objednávateľa vytvoriť a implementovať informačný systém na riadenie rizík a riadenie kontinuity a vypracovať kompletnú dokumentáciu ku kontinuite činností systémom popísaným v norme ISO 22301 plne spĺňajúcu požiadavky dané zákonom č.: 69/2018 Z. z. o kybernetickej bezpečnosti a zákonom č.: 95/2019 Z. z. o informačných systémoch verejnej správy. Dielo bude pozostávať z troch samostatných častí v zmysle bodov 1.3 až 1.5 tejto zmluvy.
   2. Objednávateľ sa zaväzuje bez odkladu protokolárne prevziať Dodávateľom vypracované a poskytnuté materiály a riadiť sa pri realizácií diela podľa pokynov a odporúčaní Dodávateľa. Objednávateľ má lehotu 14 dní, ktorá začína plynúť odo dňa protokolárneho prevzatia materiálov týkajúcich sa predmetu zmluvy, na vyjadrenie sa k jednotlivým častiam predmetu zmluvy a na vznesenie prípadných pripomienok. Márnym uplynutím tejto lehoty sa jednotlivá časť predmetu zmluvy považuje za akceptovanú a riadne prevzatú Objednávateľom. Objednávateľ je povinný za akceptovaný predmet zmluvy zaplatiť dohodnutú cenu podľa bodu 3 tejto zmluvy. Pripomienky vznesené po lehote uvedenej v tomto odseku sa budú považovať za reklamáciu diela v zmysle Obchodného zákonníka.
   3. **Prvá časť diela: Implementácia informačného systému pre riadenie rizík** bude pozostávať z:

* inštalácie a implementácie informačného systému pre riadenie rizík pre tri samostatné prevádzky: mestský úrad, mestskú políciu, organizácie mesta,
* nastavenia parametrov informačného systému,
* analýzy prostredia, aktív, hrozieb,
* naplnenia dát informačného systému,
* testovania informačného systému,
* generovania rizikovej analýzy,
* zaškolenia personálu – Manažéra pre riadenie rizík,
* odovzdania informačného systému.
  1. **Druhá časť diela: Vypracovanie dokumentácie a zavedenie kontinuity činností** bude pozostávať z:
* definovania scenárov udalostí, ktoré potencionálne môžu mať negatívny vplyv na činnosti organizácie,
* stanovenia požiadaviek na zdroje (adekvátne finančné, materiálno-technické a personálne zdroje), ktoré budú potrebné na implementáciu vybraných stratégií kontinuity činností,
* vypracovania analýzy funkčných dopadov a kvalifikácie potencionálnych dopadov a straty v prípade prerušenia alebo narušenia prevádzky u všetkých procesov organizácie,
* zavedenia postupov zálohovania a obnovy siete a informačného systému po jeho narušení alebo zlyhaní v dôsledku kybernetického bezpečnostného incidentu,
* plánu kontinuity na stanovenie požiadaviek a zdrojov,
* plánu reakcie na incidenty a plány havarijnej obnovy prevádzky,
* politiky a cieľov kontinuity,
* analýzy funkčných dopadov,
* stratégie riadenia kontinuity vrátane evakuačných postupov,
* plánu údržby a kontroly BCMS,
* zaškolenia personálu – Manažéra pre riadenie kontinuity,
  1. **Tretia časť diela: Zavedenie systému obnovy a správy kontinuity činností** bude pozostávať z:
* zaučenia a zapracovania personálu,
* zavedenia systému obnovy a správy kontinuity činností.

1. **Miesto, spôsob a doba plnenia** 
   1. Dodávateľ sa zaväzuje prvú časť predmetu zmluvy v zmysle bodu 1.3 odovzdať Objednávateľovi najneskôr do 60 pracovných dní od nadobudnutia účinnosti tejto zmluvy. Lehota 60 dní sa predlžuje o počet dní, ktoré Dodávateľ nemohol pracovať na predmete zmluvy kvôli prekážkam v plnení zmluvy, ktoré vytvorili zamestnanci Objednávateľa nedostatočnou súčinnosťou.
   2. Dodávateľ sa zaväzuje druhú časť predmetu zmluvy v zmysle bodu 1.4 odovzdať Objednávateľovi najneskôr do 90 pracovných dní od nadobudnutia účinnosti tejto zmluvy.
   3. Dodávateľ sa zaväzuje tretiu časť predmetu zmluvy v zmysle bodu 1.5 odovzdať Objednávateľovi najneskôr do 120 pracovných dní od nadobudnutia účinnosti tejto zmluvy.
   4. Podmienkou pre dodržanie termínov plnenia diela Dodávateľom podľa tejto zmluvy je poskytnutie bezodkladnej súčinnosti Objednávateľom.
   5. Miestom plnenia predmetu zmluvy sú priestory Dodávateľa a priestory Objednávateľa.
2. **Cena plnenia a spôsob platenia**
   1. Zmluvné strany sa dohodli, že zmluvná cena za predmet plnenia podľa bodu 1.3 je stanovená dohodou podľa § 3 zákona NR SR č. 18/1996 Z. z. vo výške .............,- € bez DPH, .................,- € s DPH.
   2. Zmluvné strany sa dohodli, že zmluvná cena za predmet plnenia podľa bodu 1.4 a 1.5 je stanovená dohodou podľa § 3 zákona NR SR č. 18/1996 Z. z. vo výške .............,- € bez DPH, .................,- € s DPH.
   3. Daň z pridanej hodnoty je 20%, resp. v zmysle platných sadzieb. Objednávateľ uhradí Dodávateľovi zmluvne stanovenú cenu podľa bodu 3.1 a 3.2 na základe faktúry, daňového dokladu, s 60 dňovou splatnosťou vystaveného po riadnom odovzdaní a prevzatí diela, ktorá musí, okrem príslušnou legislatívou stanovených náležitostí, obsahovať aj názov projektu: „Zvýšenie úrovne informačnej a kybernetickej bezpečnosti LM“ a číslo kódu ITMS2014+: 311071BZX2.
3. **Osobitné dojednania**
   1. Ak v priebehu plnenia predmetu zmluvy vzniknú iné požiadavky Objednávateľa nešpecifikované v tejto zmluve, budú tieto požiadavky riešené dodatkom k tejto zmluve s písomným súhlasom oboch strán.
   2. Súčasťou ceny za dodanie dokumentácie a zavedenie opatrení nie je prispôsobovanie používaným štandardom a špecifikám Objednávateľa nad rozsah štandardnej implementácie. Objednávateľ je povinný stanoviť tím vlastných ľudí zodpovedných za zapracovanie jeho štandardov a špecifík do opatrení a dokumentácie podľa požiadaviek Dodávateľa.
   3. Dokumenty, ktoré sú predmetom tejto zmluvy, slúžia Objednávateľovi výhradne pre jeho interné potreby a týmto sa zaväzuje, že nebude dokumenty ani ich obsah ďalej šíriť pre potreby tretích strán.
   4. Dokumenty sú vlastníctvom Objednávateľa, autorské práva si vyhradzuje Dodávateľ. Dodávateľ podpisom tejto zmluvy udeľuje Objednávateľovi úplný a neobmedzený súhlas na použitie dokumentov, ktoré sú predmetom tejto zmluvy pre všetky interné potreby Objednávateľa.
   5. Zmluvné strany sa dohodli, že Dodávateľ udelí Objednávateľovi oprávnenie používať informačný systém na riadenie rizík, počítačový program, a systém na riadenie kontinuity v súlade s osobitnými licenčnými podmienkami Dodávateľa alebo tretích strán a to bezplatne na neobmedzenú dobu.

**5. Sankcie**

* 1. V prípade omeškania Objednávateľa so zaplatením ceny diela podľa bodu 3 tejto zmluvy je Dodávateľ oprávnený uplatniť si u Objednávateľa písomnou výzvou úrok z omeškania vo výške určenej v § 1 odst.1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
  2. V prípade omeškania Dodávateľa s plnením predmetu zmluvy, je Objednávateľ oprávnený uplatniť si u Dodávateľa písomnou výzvou nárok na zaplatenie zmluvnej pokuty vo výške určenej v § 1 ods.1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka. Dodávateľ zodpovedá len za omeškanie plnenia, ktoré sám spôsobil.
  3. Dodávateľ má právo dočasne prerušiť plnenie predmetu zmluvy v prípadoch neplnenia si zmluvných záväzkov zo strany Objednávateľa.
  4. Táto zmluva nezakladá povinnosť oprávnenej strany vyžadovať od druhej strany zaplatenie sankcií.

**6. Vady diela**

* 1. Objednávateľ je oprávnený uplatniť reklamácie na dodaný predmet zmluvy len písomným spôsobom.
  2. Zodpovednosť Dodávateľa za vady diela a nároky Objednávateľa z vád diela sa spravujú ustanoveniami § 560 a nasledujúcimi Obchodného zákonníka.
  3. Dodávateľ zodpovedá za vady, ktoré má dielo v čase jeho prevzatia Objednávateľom aj v prípade, ak sa vady ukážu kedykoľvek po prevzatí diela Objednávateľom.
  4. Dodávateľ zodpovedá za to, že zavedenie kontinuity činností, za ním vypracovanú dokumentáciu a navrhnuté procesy, postupy a opatrenia, bude vykonané v súlade s dotknutými zákonmi v zmysle bodu 1.1 tejto zmluvy a v súlade s podkladmi získanými od Objednávateľa. Dodávateľ nezodpovedá za pochybenia Objednávateľa alebo jeho zamestnancov v súvislosti s nepravdivými alebo nedostatočnými informáciami ako ani za nedodržanie navrhnutých procesov, postupov a opatrení.

**7. Povinnosti Objednávateľa a Dodávateľa**

* 1. Objednávateľ poskytne Dodávateľovi všetky potrebné podklady pre vyhotovenie predmetu zmluvy aj s aktívnou spoluprácou počas vykonávania kontroly súladu a zavádzaní potrebných opatrení.
  2. Objednávateľ sa zaväzuje poskytnúť dodávateľovi riadnu a bezodkladnú súčinnosť pre potreby plnenia predmetu tejto zmluvy. Objednávateľ je povinný stanoviť tím vlastných ľudí zodpovedných za súčinnosť a spoluprácu so Dodávateľom.
  3. Objednávateľ zabezpečí účasť osoby oprávnenej k ďalšiemu konaniu podľa tejto zmluvy, najmä   
     k preberaniu predmetu zmluvy. Objednávateľ je povinný riadne zhotovený predmet zmluvy riadne prevziať a písomne potvrdiť jeho prevzatie.
  4. Objednávateľ vymenuje zo svojich zamestnancov ľudí, ktorí budú zastávať pozíciu Manažéra pre riadenie rizík a Manažéra pre riadenie kontinuity. V prípade, že takýchto ľudí Objednávateľ neurčí spomedzi svojich zamestnancov je povinný tieto pozície zabezpečiť zmluvne treťou stranou, aby zabezpečil riadnu prevádzku informačného systému na riadenie rizík a systému na riadenie kontinuity.
  5. Ak zistí Dodávateľ, že časové alebo obsahové plnenie zmluvy je ohrozené, je povinný o tom ihneď informovať Objednávateľa spolu s uvedením návrhu nového termínu ukončenia diela.
  6. Dodávateľ je povinný vykonať dielo na svoje náklady a na svoje nebezpečenstvo v dojednanom čase.
  7. Dodávateľ je povinný pri plnení predmetu zmluvy postupovať s odbornou starostlivosťou a v súlade so všetkými príslušnými právnymi predpismi tak, aby sa dosiahol výsledok činnosti určený v zmluve.
  8. Dodávateľ je povinný zachovávať mlčanlivosť o všetkých skutočnostiach týkajúcich sa Objednávateľa, ktoré sa dozvedel počas realizácie tejto zmluvy a to aj po jej ukončení. Rovnako je Dodávateľ povinný zaviazať mlčanlivosťou svojich zamestnancov a osoby spolupracujúce na tvorbe diela. V opačnom prípade Dodávateľ zodpovedá za škodu, ktorú porušením mlčanlivosti Objednávateľovi spôsobí.
  9. Dodávateľ je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku Objednávateľom ako prijímateľom nenávratného finančného príspevku a ktorej znenie je dostupné v registri zmlúv (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
  10. Dodávateľ je povinný umožniť Objednávateľovi vykonať audit bezpečnosti vyvíjaného Diela, vrátane informačných systémov a vývojového prostredia Dodávateľa na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
  11. Dodávateľ je povinný viesť pracovné výkazy v zmysle požiadaviek stanovených v Zmluve o poskytnutí NFP, ktorú má uzatvorenú Objednávateľ.

1. **Povinnosť Dodávateľa pri výkone auditu / kontroly / overovania**
   1. Dodávateľ berie na vedomie, že finančné prostriedky Objednávateľa určené na zaplatenie celkovej ceny Diela podľa čl. 8 tejto Zmluvy sú finančné prostriedky z Európskeho fondu regionálneho rozvoja (Operačný program Integrovaná infraštruktúra v rámci operačnej osi 7 Informačná spoločnosť pre programové obdobie 2014 – 2020) a zároveň sú finančné prostriedky zo štátneho rozpočtu Slovenskej republiky. Dodávateľ berie na vedomie, že podpisom tejto Zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Dodávateľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších právnych predpisov (ďalej ako „zákon č. 357/2015 Z. z.“), zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších právnych predpisov, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.
   2. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia EŠIF, Systéme riadenia EŠIF alebo v právnych dokumentoch vydaných oprávnenými osobami, z ktorých pre Dodávateľa vyplývajú práva a povinnosti v súvislosti s plnením podľa tejto Zmluvy a Zmluvy o poskytnutí NFP, ak boli tieto dokumenty zverejnené, sú pre Dodávateľa záväzné dňom ich zverejnenia.
   3. Okrem povinností uvedených v tejto Zmluve je Dodávateľ povinný strpieť výkon kontroly/auditu/overovania oprávnenými osobami v súvislosti s vykonaným Dielom a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, ako v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si Objednávateľ nárokuje financovanie výdavkov uhradených Dodávateľovi, ktoré vznikli s plnením podľa tejto Zmluvy.
   4. Dodávateľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných platných a účinných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy, počas platnosti a účinnosti Zmluvy o poskytnutí NFP a najneskôr do 31.12.2029. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1083/2006 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Dodávateľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom Dodávateľa súvisiacich s výdavkami a plnením povinností podľa tejto Zmluvy.
   5. Oprávnenými osobami pre účely tohto článku Zmluvy sú najmä:

* zástupcovia Objednávateľa a nimi poverené osoby
* zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
* Najvyšší kontrolný úrad SR, Úrad pre verejné obstarávanie, Úrad vládneho auditu, OLAF, Certifikačný orgán a nimi poverené osoby,
* orgán auditu, jeho spolupracujúce orgány a nimi poverené osoby,
* splnomocnení zástupcovia Európskej Komisie a Európskeho dvora audítorov,
* orgán zabezpečujúci ochranu finančných záujmov EÚ,
* osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie,
* vecne príslušná autorita v zmysle Zákona o KB.
  1. Dodávateľ berie na vedomie, že sprostredkovateľský orgán operačného programu Integrovaná infraštruktúra prioritná os 7 Informačná spoločnosť pre programové obdobie 2014 – 2020 (ďalej ako „Sprostredkovateľský orgán“) je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti Dodávateľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej ako „Tretia osoba“):
  + vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
  + vyžadovať od tretej osoby súčinnosť v rozsahu oprávnení podľa zákona č. 357/2015 Z. z.;
  + osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
  + oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.
  1. Sprostredkovateľský orgán je pri vykonávaní administratívnej finančnej kontroly podľa zákona č. 357/2015 Z. z. povinný potvrdiť tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. trestný poriadok v znení neskorších predpisov, alebo na iné konanie podľa osobitných predpisov. Dodávateľ je povinný zabezpečiť prítomnosť oprávnených osôb zo strany Dodávateľa počas vykonávania kontroly u Dodávateľa.
  2. Účastníci tejto Zmluvy sa zaväzujú, že počas vykonávania Diela podľa tejto Zmluvy budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade s touto Zmluvou. Dodávateľ je povinný zabezpečiť prijatie nápravných opatrení a definovanie termínov na odstránenie zistených nedostatkov.

1. Ochrana dôverných informácií a osobných údajov
   1. Ak Dodávateľ pri plnení predmetu Zmluvy bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 3 ods. 8 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „GDPR“) a § 5 písm. p) zákona č. 18/2018 Z. z. o ochrane osobných údajov a o zmene a doplnení niektorých zákonov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle článku 28 GDPR a § 34 zákona o ochrane osobných údajov, a to súčasne s uzatvorením tejto Zmluvy o dielo. V zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov.
   2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
   3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu Zmluvy a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Dodávateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Dodávateľa podľa Zmluvy.
   4. Povinnosť Dodávateľa a Objednávateľa zachovávať mlčanlivosť o informáciách, ktoré získali v súvislosti s plnením predmetu Zmluvy o dielo sa nevzťahuje na informácie, ktoré:

* boli zverejnené už pred podpisom Zmluvy;
* sa stanú všeobecne a verejne dostupné po podpise Zmluvy o dielo z iného dôvodu ako z dôvodu porušenia povinností podľa Zmluvy;
* majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
* boli získané Dodávateľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
  1. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy. V  rozsahu zaisťujúcom splnenie povinnosti mlčanlivosti podľa tohto článku Zmluvy, Dodávateľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Dodávateľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.
  2. Zmluvné strany sa zaväzujú užívať Dôverné informácie výlučne na účel, na ktorý im boli poskytnuté a zároveň sa zaväzujú Dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia Dôverné informácie druhej zmluvnej strany tretej osobe.

**10. Odstúpenie od zmluvy**

* 1. Dodávateľ je oprávnený odstúpiť od tejto zmluvy, ak je Objednávateľ s plnením podľa bodu 8.1 tejto zmluvy v omeškaní viac ako 30 dní oproti dohodnutému termínu, alebo podstatne porušuje povinnosti vyplývajúce z tejto zmluvy a k náprave nedôjde ani po uplynutí primeranej dodatočnej lehoty stanovenej Dodávateľom. Výpovedná lehota je stanovená na jeden mesiac počnúc prvým dňom nasledujúceho mesiaca po mesiaci, v ktorom bola výpoveď doručená druhej strane.
  2. Objednávateľ je oprávnený odstúpiť od tejto zmluvy, ak je Dodávateľ v omeškaní s riadnym vykonaním a odovzdaním predmetu zmluvy viac ako 30 dní, alebo podstatne porušuje povinnosti vyplývajúce zo zmluvy a k náprave nedôjde ani po uplynutí primeranej dodatočnej lehoty, ktorú je Objednávateľ povinný Dodávateľovi poskytnúť v písomnom upozornení. Lehota 30 dní sa predlžuje o počet dní, ktoré Dodávateľ nemohol pracovať na predmete zmluvy kvôli prekážkam v plnení zmluvy, ktoré vytvorili zamestnanci Objednávateľa nedostatočnou súčinnosťou. Výpovedná lehota je stanovená na jeden mesiac počnúc prvým dňom nasledujúceho mesiaca po mesiaci, v ktorom bola výpoveď doručená druhej strane.
  3. Každá zo zmluvných strán je oprávnená túto zmluvu vypovedať, ak sa pre ňu stalo plnenie zmluvných povinností celkom nemožným z dôvodov, ktoré nemohla ovplyvniť. V takomto prípade je výpovedná lehota stanovená na dva mesiace počnúc prvým dňom nasledujúceho mesiaca po mesiaci, v ktorom bola výpoveď doručená druhej strane. Vypovedať zmluvu môže Objednávateľ aj bez udania dôvodu a to s trojmesačnou výpovednou lehotou. Plnenia zmluvy, ktoré vznikli pred obdržaním výpovede sú zmluvné strany povinné riadne vykonať tak, ako je to v zmluve uvedené.
  4. Ak zmluva zanikne na podnet Objednávateľa, Objednávateľ uhradí Dodávateľovi náklady, ktoré tento preukázateľne a účelne vynaložil pri plnení predmetu zmluvy. Dodávateľ je povinný v tomto prípade odovzdať Objednávateľovi výsledky svojej činnosti vzťahujúce sa k predmetu plnenia vrátane podkladov, ktoré prevzal od Objednávateľa na účely plnenia zmluvy.

**11. Záverečné ustanovenia**

* 1. Vzťahy medzi zmluvnými stranami neupravené touto zmluvou sa riadia príslušnými ustanoveniami Obchodného zákonníka a Občianskeho zákonníka.
  2. Zmluva je platná odo dňa podpisu oboma zmluvnými stranami. Zmluva nadobúda účinnosť dňom nasledujúcim po dni jej zverejnenia v zmysle zákona č. 211/2000 Z. z. o slobodnom prístupe k informáciám a v súlade s ustanovením § 47a Občianskeho zákonníka. Zmluva sa uzatvára na dobu určitú, na dobu do riadneho odovzdania diela a zaplatenia za dielo.
  3. Osobné údaje štatutárnych zástupcov, vyskytujúce sa na tejto zmluve, môžu byť použité na spracovanie v informačných systémoch zmluvných strán pre účely súvisiace s touto zmluvou a na spracovanie v zmysle bodu 10 tejto zmluvy s čím štatutárni zástupcovia vyjadrujú svoj súhlas podpisom tejto zmluvy.
  4. Dodávateľ preberá zodpovednosť za to, že predmet zmluvy bol vyhotovený bez porušenia autorských práv, duševného vlastníctva či iných práv tretích osôb.
  5. Akékoľvek zmeny a doplnky k zmluve budú urobené formou písomných dodatkov s podpisom oboch strán.
  6. Zmluva je vyhotovená v 3 rovnopisoch rovnakej platnosti, z ktorých Objednávateľ dostane dve vyhotovenia a Dodávateľ jedno vyhotovenie.
  7. Zmluvné strany vyhlasujú, že zmluvu uzavreli slobodne a vážne, nie v tiesni a nápadne nevýhodných podmienok alebo v omyle, jej obsahu porozumeli a na znak svojho súhlasu s jej znením ju potvrdzujú podpismi oprávnených zástupcov.
  8. Neoddeliteľnou súčasťou tejto zmluvy sú tieto Prílohy:

**Príloha č. 1** Popis predmetu zákazky a Návrh riešenia - popis podľa min. požiadaviek z popisu predmetu

**Príloha č. 2** Kalkulácia ceny-  Položkovitý rozpočet - CENOVÁ PONUKA

**Príloha č. 3** Zoznam subdodávateľov

V ..............................., dňa : V Liptovskom Mikuláši, dňa : ......................

...................................................... .....................................................

Mesto Liptovský Mikuláš

Ing. Ján Blcháč, PhD.

primátor mesta

**Príloha č. 1 Zmluvy -** Popis predmetu zákazky a Návrh riešenia - popis podľa min. požiadaviek z popisu predmetu

**Príloha č. 2** Kalkulácia ceny-  Položkovitý rozpočet - CENOVÁ PONUKA

**Príloha č. 3 Zmluvy – Údaje o subdodávateľoch**

**Podiel subdodávok a subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**  (obchodné meno, sídlo alebo miesto podnikania, IČO) | **Kontaktná osoba**  (Meno a Priezvisko, tel.číslo, email) | **Popis služieb poskytovaných**  **subdodávateľom**  (odkaz na poskytovanú službu, jeho časť, prípadne položky) | **Podiel plnenia zmluvy v % z celkového objemu poskytovaných služieb** | **Podiel plnenia zmluvy** vo finan.  vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

*V prípade, že dodávateľ neuvažuje so subdodávateľmi, prílohu predloží tiež a v stĺpci „Hodnota plnenia vyjadrená v % k ponukovej cene“ uvedie „0%*